**Nosičská stovka 2023: Horských nosičov v Tatrách po prvý raz preverí „zradné“ novembrové počasie**

*Hrebienok, 31. októbra 2023* **– Vo Vysokých Tatrách sa odohrá, opäť s podporou Radegastu ako hlavného partnera, ďalší ročník tradičného Memoriálu Juraja Petranského – Nosičská stovka 2023. Táto horká výzva vo vysokohorskom prostredí preverí fyzickú a mentálnu zdatnosť účastníkov tentoraz v netradičnom jesennom termíne. Najrýchlejší nosiči a nosičky získajú, okrem prestížneho titulu z tradičných pretekov a ďalších cien, aj pivo Radegast na rok zadarmo. Preteky horských nosičov sa uskutočnia v nedeľu 5. novembra 2023.**

**Účastníci 22. ročníka Nosičskej stovky sa vydajú na dvojkilometrovú trasu, ktorá začína na Hrebienku (1285 m n. m.) a končí na Zamkovského chate (1475 m n. m.). Štart pretekov je ohlásený na 10. hodinu. Oproti obvyklému júnovému termínu sa vysokohorskí nosiči budú musieť tentokrát vyrovnať s nástrahami novembrového počasia z toho dôvodu, že na Zamkovského chate tento rok prebieha rozsiahla stavebná rekonštrukcia.**

**Preteky budú prebiehať v niekoľkých kategóriách. Na profesionálov a zmiešané dvojice čaká 100 kg náklad, ženy budú trať prekonávať s 30 kg záťažou. *„Účastníci budú čeliť nevyspytateľnému novembrovému počasiu a terénu s prevýšením 200 metrov, čo z tejto jesennej výzvy robí skutočný test vytrvalosti, odolnosti a pevnej vôle,“* hovorí Jana Jankovičová, manažérka značky Radegast.**

**Nosičská stovka už tradične láka nadšených účastníkov z celého regiónu Vysokých Tatier. Táto udalosť je tiež príležitosťou na uctenie vysokohorských nosičov a ich neoceniteľnej roly pri preprave nákladu na horské chaty, ktoré sú často na týchto nosičoch závislé. A práve Zamkovského chata je jedným z takých ťažko dostupných miest vo Vysokých Tatrách.**

**Nosiči a nosičky budú súperiť o titul víťaza a horkú odmenu v podobe piva Radegast na rok zadarmo. Minulý rok v júnovom termíne zvíťazil Braňo Karafa s časom 43 minút a 3 sekundy. *„Sme samozrejme zvedaví, či niekto tento rok dokáže tento čas prekonať, ale uznanie si zaslúžia všetci, ktorí sa pobijú s nástrahami terénu a dostanú svoj náklad až na vrchol,“* uvádza Štefan Bačkor, pretekár a spoluorganizátor Nosičskej stovky.**

**Tlačová hovorkyňa Plzeňského Prazdroja Slovensko Zdenka Huňady je médiám k dispozícii na týchto kontaktoch: mobil: +421 917 310 958, e-mail:** [**zdenka.hunady@asahibeer.sk**](mailto:zdenka.hunady@asahibeer.sk)**.**

**Pozn. pre editorov:**

* *Plzeňský Prazdroj Slovensko je s 580 zamestnancami jedným z najmodernejších pivovarov v strednej Európe.*
* *Do portfólia značiek spoločnosti patrí Pilsner Urquell, Šariš, Velkopopovický Kozel, Radegast, Gambrinus,, Smädný Mních, Peroni, Captain Jack a nealkoholické pivo Birell.*
* *Smerovanie Plzeňského Prazdroja Slovensko v oblasti udržateľného rozvoja určuje stratégia udržateľnosti* [*Na budúcnosť 2030*](https://www.prazdroj.sk/media/uhlikova-neutralita-vyrazna-redukcia-plastov-a-setrenie-vody-prazdroj-mieri-so-strategiou-udrzatelnosti-do-roku-2030)*. Kroky spoločnosti v tejto oblasti zhrňuje* [*integrovaná Správa o udržateľnosti*](https://udrzatelnost.prazdroj.sk/sprava-o-udrzatelnosti/)*.*